[{"text_idx": "#000001", "text": "Lemmiklooma traksid \u2013 handmade harnesses for ferrets\nKui vana on tuhkur vo\u0303rreldes inimesega?"}, {"text_idx": "#000005", "text": "Nagu sa juba tead, siis tuhkrud on oma loomult va\u0308ga ma\u0308ngulised ja pole midagi enamat, mida nad va\u0308ga hindavad, kui see, kuidas nende omanikud nendega ma\u0308ngivad ja suhtlevad. Allja\u0308rgnevalt pakun sulle va\u0308lja erinevad ma\u0308ngud tuhkrutega, mida oma to\u0303hkudega ma\u0308ngida vo\u0303iksid, et neil igav ei hakkaks."}, {"text_idx": "#000006", "text": "Sa vo\u0303id oma tuhkrutele muretseda terve hulga erinevaid interaktiivseid ma\u0308nguasju ja ikkagi on neil ainult u\u0308ks lemmikma\u0308nguasi, mis neile ko\u0303ige enam meeldib ning selleks ma\u0308nguasjaks oled SINA. Meie kodused tuhkrud na\u0308iteks ei taha oma ma\u0308nguasjadega u\u0308ldse ma\u0308ngida. Vo\u0303ime neid ma\u0308nguasju ju ko\u0303ristada, veeretada ja tuhkruid nendega \u201co\u0303rritada\u201d, aga tulutult. Ainus, mida tuhkrud selle peale teevad on see, et rabavad ma\u0308nguasjast kinni ning viivad voodi alla peitu ja tulevad joostes minu juurde tagasi \u2013 nii ma\u0308ngi nu\u0308u\u0308d... Kui selle ma\u0308nguasja uuesti voodi alt va\u0308lja tirin, pole nemad sellest enam huvitatud."}, {"text_idx": "#000007", "text": "Eriti oluline oled sa oma tuhkru jaoks veel siis, kui ta on sul kodus ainukene tuhkur. Kui tuhkruid on rohkem, siis ma\u0308ngivad nad ha\u0308sti palju ka omavahel. Sellisel juhul pole sul vaja palju lustimisvo\u0303imalusi neile luua, sest nad loovad u\u0308heskoos teineteisega selliseid ma\u0308nge, mis hoiab nende ajuto\u0308o\u0308 pidevas tegevuses ning neil pole koos igav. Kui sul on aga u\u0308ks tuhkur, siis pead talle igavuse peletamiseks pakkuma ha\u0308sti palju erinevaid viise ma\u0308ngimiseks. Kui tuhkrul on igav, hakkab ta endale ise tegevust otsima ning need tegevused ei pruugi sulle u\u0308ldse meeldida..."}, {"text_idx": "#000008", "text": "Parimad ma\u0308ngud, mida oma tuhkruga ma\u0308ngida saad, on just seda tu\u0308u\u0308pi, mis soodustavad nende loomulikku ka\u0308itumist ning instinkte. Tuhkrud on justkui va\u0308ikesed lapsed, sest neile meeldib va\u0308ga ma\u0308ngida \u201cpeitust\u201d vo\u0303i kaevata kuskil ning otsida \u201caardeid\u201d. Kuid meeles tuleb pidada ka seda, et tuhkrud armastavad ma\u0308ngida u\u0308sna karmilt. Neile meeldivad ma\u0308ngud, mis sisaldavad no\u0308 \u201cko\u0308ievedu\u201d, sest nagu tead, siis tuhkrud armastavad ma\u0308ngida peamiselt hammastega ning ku\u0308u\u0308ntega krabada."}, {"text_idx": "#000009", "text": "Lisaks on tuhkrutel oma lemmikkohad, millele nad lihtsalt ei suuda vastu panna ning tassivad sinna ma\u0308nguasju vo\u0303i muid \u201cpa\u0308tsatud\u201d asju nagu vo\u0303tmed, TV-pult, telefon, jalano\u0303ud, toiduja\u0308a\u0308gid jms, kui neil on o\u0303nnestunud neile hambad taha ajada. Na\u0308iteks on meil kodus tuhkrutel paar sellist lemmikut kohta, kuhu nad ko\u0303ik oma \u201cpa\u0308tsatud\u201d esemed veavad. Nendeks meeliskohtadeks on kujunenud kas telekakapi-, kummuti- vo\u0303i diivanialune vo\u0303i siis lausa diivani sisene, aga sinna veetakse peamiselt liha."}, {"text_idx": "#000010", "text": "Omaniku jaoks on va\u0308ga ta\u0308htis nende peidikute u\u0308les leidmine, sest aegajalt armastavad nad oma peidikuid vahetada ja see hoiab sind, kui omanikku tegevuses... Na\u0308iteks selle diivanisisese peidiku avastasime siis, kui u\u0308hel hetkel hakkas toas a\u0308kki raipe ja\u0308rgi haisema. Me ei saanud aru, kust see hais tuleb ja hakkasime otsima. Kunagi varasemalt, kui tuhkruid veel polnud, on po\u0303randa alla hiir vo\u0303i rott a\u0308ra surnud ja siis otsisime samuti nagu segased, kus ja mis see haiseb. Mis puudutab diivanit, siis diivanil istudes tundus hais ko\u0303ige tugevam ning siis raputasime seda veidi ja korraga hakkas diivanist u\u0308hte koma teist va\u0308lja pudenema. Kohe oli pilt selge \u2013 tuhkrutel uus peidik. Nu\u0308u\u0308d on teada, kui kuskil midagi haisema hakkab, siis on aeg ja\u0308lle diivanit raputada."}, {"text_idx": "#000011", "text": "Ma\u0308ngud tuhkrutega ja nende ma\u0308ngulisuse mo\u0303istmine"}, {"text_idx": "#000012", "text": "U\u0308ks vo\u0303imalik viis tuhkrute aediku sisustamiseks. Foto tehtud u\u0308hel tuhkruna\u0308itusel."}, {"text_idx": "#000014", "text": "Lisaks meeldib tuhkrutele nn ko\u0308ievedu ja pidada ka teeseldud vo\u0303itlust, mo\u0303lema ma\u0308nguviisiga saavad tuhkrud va\u0308lja na\u0308idata oma jahiinstinkte ning vo\u0303itlusoskusi."}, {"text_idx": "#000015", "text": "Ma\u0308ngud tuhkrutega ja lo\u0303busate ma\u0308nguplatside loomine"}, {"text_idx": "#000016", "text": "U\u0308ks ha\u0308sti vahva lahendus, kuidas tuhkrud puurist elamisse lasta ja selleks peavad nad veidi vaeva na\u0308gema. Foto: Pinterest"}, {"text_idx": "#000017", "text": "Selleks, et luua oma tuhkrule lo\u0303busad ning huvitavad ma\u0308nguva\u0308ljakud, vajad sa veidi planeerimist ja ka head kujutlusvo\u0303imet. Kuigi nende ma\u0308nguva\u0308ljakute loomine ei pea olema u\u0308ldse kulukas, sest palju esemeid, mida nende ma\u0308nguplatsi loomisel a\u0308ra kasutada saad, leiad tihti niigi oma elamisest vo\u0303i teiseringi poodidest. Samas vo\u0303id sa ka internetis ringi tuulata ning vaadata, kuidas teised on oma tuhkrule erinevaid ma\u0308nguplatse loonud ning ammutada neist ideesid enda platsi loomiseks."}, {"text_idx": "#000018", "text": "Tuhkrutele meeldivad ko\u0303ikvo\u0303imalikud labu\u0308rindid ning nende valmistamine on va\u0308ga lihtne ja ei vaja suuri va\u0308ljaminekuid \u2013 lihtsalt muretse hunnik erinevad kaste, tee neisse augud ning u\u0308henda erinevate torudega ning ole selle juures loominguline. Selline vahva labu\u0308rint annab sinu tuhkrule mitmeteks tundideks tegevust, kuhu end peita ja kust joosta. Kindlasti paku tuhkrule vo\u0303imalust sellest labu\u0308rindist erinevatest kohtadest ka va\u0308lja ning sisse saada, nii on neil lo\u0303busam. Mo\u0303nes kohas vo\u0303ib isegi va\u0308ike pallimeri vo\u0303i riisikast vahel olla, kus mo\u0303nusalt kaevata saab. Mis viibki meid ja\u0308rgmise punktini."}, {"text_idx": "#000019", "text": "Nagu sa tead, siis tuhkrud armastavad kaevata ja \u201csnorgeldada\u201d ja et nad seda ko\u0303ike ei teeks sul kodus seal, kus nad seda tegema ei pea nt. lillepotis, koera joogikausis, toidukausis... Paku talle vo\u0303imalust kuskil ko\u0303rgete a\u0308a\u0308rtega kastis kaevata end riisi, mulla, ubade, pinksipallide vms sisse. Lisaks vo\u0303id pakkuda talle ka vo\u0303imalust ujumiseks, sulistamiseks ning snorgeldamiseks, selleks vo\u0303id talle tema ma\u0308nguplatsile tuua na\u0308iteks suure kausi vo\u0303i vanni veega, kus sees ta ise mo\u0303nusalt ma\u0308ngida, ujuda ja snorgeldada saab. Paljudele tuhkrutele meeldivad va\u0308ga just sellised veema\u0308ngud. Minu omad armastavad va\u0308ga selliseid veema\u0308nge just suvisel ajal, eriti Gaia, talvisel ajal nad veest eriti ei hooli."}, {"text_idx": "#000020", "text": "Ma\u0308ngud tuhkrutega \u2013 jaht on meelistegevus"}, {"text_idx": "#000021", "text": "Na\u0308iteks meeldib neile va\u0308ga ma\u0308ngida \u201clinnujahti\u201d \u2013 selleks investeeri paar eurot pisikesse toki otsas olevasse sulgedega kaetud kassidele mo\u0303eldud ma\u0308nguasja, mida sinu tuhkrud taga ajada saavad. Neile see va\u0308ga meeldib, aga a\u0308ra seda tuhkrute ka\u0308tte unusta, sest vastasel korral ei ja\u0308a\u0308 sulgedest u\u0308ldse midagi ja\u0308rele ja sul tuleb sammud uue ma\u0308nguasja ja\u0308rgi seada. Lisaboonusena saavad tuhkrud seda ma\u0308nguasja taga ajades u\u0308les na\u0308idata oma jahiinstinkti ja leidlikkust selle tabamisel."}, {"text_idx": "#000022", "text": "Tuhkrutele meeldib hirmsasti ka kulli ma\u0308ngida. Nad jumaldavad tagaajamist, sest see on neil loomuses ja see omakorda ta\u0308hendab seda, et neile meeldib sinuga kulli ma\u0308ngida. Muidugi ei kipu nemad sind mitte alati taga ajama, kull oled ikka sina ja neile meeldib va\u0308ga sinu eest a\u0308ra joosta. See on na\u0308iteks Ka\u0308piku u\u0308ks meelisma\u0308nge minuga. Tegemist on va\u0308ga lo\u0303busa ma\u0308nguga, eriti siis, kui ta u\u0308ritab po\u0303randal end kiiresti ringi po\u0308o\u0308rata, et la\u0308heneda mulle selja tagant vo\u0303i mujalt."}, {"text_idx": "#000023", "text": "Autojaht tuhkruga. Kui sul on kodus lapsi, siis vo\u0303ib suure to\u0303ena\u0308osusega sul kodus olla mo\u0303ni kaugjuhtimispuldiga auto. Ka need on tuhkrute u\u0308hed lemmikasjad, mida taga ajada. Arvesta sellega, kui autol on lahtika\u0308ivaid vo\u0303i eemaldatavaid osi, siis enne tuhkrutega ma\u0308ngimist, tuleb need kindlasti a\u0308ra vo\u0303tta. Vastasel korral vo\u0303ib sinu pisikene ma\u0308nguline selle ise lahti krabada ning kogemata alla neelata ning siis on jama kui palju, sest selle tagaja\u0308rjel vo\u0303ib tekkida soolte ummistus, mis vo\u0303ib viia loomakese surmani."}, {"text_idx": "#000024", "text": "Ra\u0308tikuga ko\u0308ievedu on samuti tuhkrute u\u0308ks lemmiktegevusi, mida sinuga koos ma\u0308ngida. Sa vo\u0303id ra\u0308tikut na\u0308iteks ko\u0303igutada tuhkru pea kohal ning vaata, kuidas ta sellesse kinni hu\u0308ppab ning enda poole vedama hakkab. Seda selleks, et see kiiresti kuhugi peitu vedada. Kui ra\u0308tik vo\u0303i riidetu\u0308kk on liiga lu\u0308hike, siis tuleb sul oma ka\u0308si ja\u0308lgida, sest vastasel korral vo\u0303id leida tuhkru hambad oma ka\u0308est. Usu, ta ei teinud seda meelega, lihtsalt energilise ma\u0308nguhooga vo\u0303ib seda aegajalt juhtuda. Ja\u0308llegi on see u\u0308ks meelisma\u0308nge nii Artemisel kui Smuksil ja Freyal."}, {"text_idx": "#000025", "text": "Nagu na\u0308ed, siis pisikese kujutlusvo\u0303imega saad luua igasuguseid erinevaid interaktiivseid tegevusi oma tuhkru jaoks. Parim osa selle juures on see, et sa ei pea selleks kulutama tervet varandust, et soetada talle terve hulga erinevaid ma\u0308nguasju, millega ta nagunii ei ma\u0308ngi. Kuigi vo\u0303id seda teha, sest mo\u0303ni tuhkur isegi ma\u0308ngib erinevate ma\u0308nguasjadega. Kui ma\u0308nguasju soetada, siis pigem selliseid, mis pakuvad tuhkrutele ajutegevust. Na\u0308iteks peab ta kuskilt august ka\u0308tte saama ma\u0308nguasja sees oleva tegelase vo\u0303i maiuse \u2013 maiusekongid on selleks va\u0308ga head. Ko\u0303ik sellised tegevused soodustavad nende loomulikku ja instinktiivset ka\u0308itumist ning ma\u0308nguaeg on neile a\u0308rkveloleku ajal va\u0308ga oodatud ja lo\u0303bus tegevus. Ma\u0308ngimine rikastab nende elu ning tugevdab sidet sinuga."}, {"text_idx": "#000026", "text": "Paaritusplaanid / Mating plans for 2021"}, {"text_idx": "#000027", "text": "Paaritusplaanid aastaks 2020 / Breeding plans for 2020"}, {"text_idx": "#000028", "text": "Koduotsingul tuhkrukutsikad / available cubs"}, {"text_idx": "#000029", "text": "Paaritusplaanid aastaks 2019 / Mating plans"}, {"text_idx": "#000030", "text": "Maagiliste olendite kutsikad / Magical creatures cubs"}, {"text_idx": "#000033", "text": "Munad ja tuhkur \u2013 ra\u0308a\u0308gime munadest"}, {"text_idx": "#000037", "text": "Maagilised olendid / Magical creatures"}]